LIETUVOS STATISTIKOS DEPARTAMENTO

GENERALINIS DIREKTORIUS

ĮSAKYMAS

DĖL STATYBINIŲ MEDŽIAGŲ IR GAMINIŲ KAINŲ STATISTINĖS ATASKAITOS KA-19 (MĖNESINĖS), STATYBOS ĮMONĖS DARBUOTOJŲ, MAŠINŲ IR MECHANIZMŲ DARBO VALANDOS KAINŲ STATISTINĖS ATASKAITOS KA-20 (MĖNESINĖS), STATYBINIŲ MEDŽIAGŲ IR GAMINIŲ PARDAVIMO KAINŲ STATISTINĖS ATASKAITOS KA-21 (MĖNESINĖS) FORMŲ PATVIRTINIMO

2016 m. sausio 22 d. Nr. DĮ-22

Vilnius

Vadovaudamasi Lietuvos Respublikos statistikos įstatymo 12 straipsnio 2 dalies ir 2009 m. kovo 11 d. Europos Parlamento ir Tarybos reglamento (EB) Nr. 223/2009 dėl Europos statistikos, panaikinančio Europos Parlamento ir Tarybos reglamentą (EB, Euratomas) Nr. 1101/2008 dėl konfidencialių statistinių duomenų perdavimo Europos Bendrijų statistikos tarnybai, Tarybos reglamentą (EB) Nr. 322/97 dėl Bendrijos statistikos ir Tarybos sprendimą 89/382/EEB, Euratomas, įsteigiantį Europos Bendrijų statistikos programų komitetą (OL 2009 L 87, p. 164), su paskutiniais pakeitimais, padarytais 2015 m. balandžio 29 d. Europos Parlamento ir Tarybos reglamentu (ES) 2015/759 (OL 2015 L 123, p. 90), nuostatomis ir įgyvendindama 1998 m. gegužės 19 d. Tarybos reglamentą (EB) Nr. 1165/98 dėl trumpojo laikotarpio statistikos (OL 2004 m. specialusis leidimas, 13 skyrius, 20 tomas, p. 291), su paskutiniais pakeitimais, padarytais 2012 m. gegužės 31 d. Komisijos reglamentu (ES) Nr. 461/2012 (OL 2012 L 142, p. 26):

1.	Tvirtinu pridedamas formas:

1.1.	Statybinių medžiagų ir gaminių kainų statistinės ataskaitos KA-19 (mėnesinės);

1.2.	Statybos įmonės darbuotojų, mašinų ir mechanizmų darbo valandos kainų statistinės ataskaitos KA-20 (mėnesinės);

1.3.	Statybinių medžiagų ir gaminių pardavimo kainų statistinės ataskaitos KA-21 (mėnesinės).

2.	Pripažįstu netekusiu galios Lietuvos statistikos departamento generalinio direktoriaus 2014 m. lapkričio 11 d. įsakymą Nr. DĮ-281 „Dėl Statybinių medžiagų ir gaminių kainų statistinės ataskaitos KA-19 (mėnesinės), Statybos įmonės darbuotojų, mašinų ir mechanizmų darbo valandos kainų statistinės ataskaitos KA-20 (mėnesinės), Statybinių medžiagų ir gaminių pardavimo kainų statistinės ataskaitos KA-21 (mėnesinės) formų patvirtinimo“.

Generalinė direktorė	Vilija Lapėnienė